ที่ มท 0816.5/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่นได้มีหนังสือ ด่วนที่สุด ที่ มท 0816.5/ว 1174 ลงวันที่
13 มีนาคม 2568 แจ้งแนวทางการจัดงานประเพณีสงกรานต์ขององค์กรปกครองส่วนท้องถิ่น พุทธศักราช 2568 เพื่อให้องค์กรปกครองส่วนท้องถิ่นได้มีส่วนร่วมในการสืบสานวัฒนธรรมประเพณีสงกรานต์ตามวิถีวัฒนธรรมอันดีงามของแต่ละจังหวัด ส่งเสริมการท่องเที่ยวเมืองหลัก เมืองรอง และในพื้นที่ชุมชนของท้องถิ่น พร้อมทั้งเชิญชวนประชาชนและนักท่องเที่ยวได้ร่วมกันสืบสานวัฒนธรรมประเพณีสงกรานต์ตามวิถีอัตลักษณ์อันดีงามของแต่ละท้องถิ่น โดยเน้นเรื่องคุณค่าและสาระที่ถูกต้องของวัฒนธรรมประเพณีและคำนึงถึงความเหมาะสมตามภูมิหลังของวัฒนธรรมที่แตกต่างกันในแต่ละพื้นที่ มีการเปิดกว้างทางความคิดและเปิดรับความหลากหลายทางอัตลักษณ์โดยร่วมกัน “ชูจุดเด่นของเทศกาลสงกรานต์ที่เป็นอัตลักษณ์ของแต่ละพื้นที่” และเพื่อให้
การจัดงานประเพณีสงกรานต์ขององค์กรปกครองส่วนท้องถิ่นเป็นเทศกาลแห่งความสุขและมีความสนุกสนานทุกพื้นที่ทั่วประเทศ

กรมส่งเสริมการปกครองท้องถิ่นพิจารณาแล้ว เพื่อให้การจัดงานสงกรานต์ พุทธศักราช 2568 ภายใต้แนวคิด “สงกรานต์บ้านฉัน สีสันแบบไทย สุขไกลทั่วโลก” Once in a Lifetime : Experience Songkran in Thailand ที่สื่อถึงเอกลักษณ์ทางวัฒนธรรมไทยที่โดดเด่นและเปี่ยมไปด้วยสีสันที่มีความหลากหลายทางอัตลักษณ์ของสงกรานต์ในแต่ละจังหวัด และส่งเสริมความภาคภูมิใจในอัตลักษณ์ทางวัฒนธรรมของประชาชนในพื้นที่ โดยร่วมกันชูจุดเด่นที่เป็นอัตลักษณ์ของจังหวัดและท้องถิ่นหรือ Soft Power ในการนี้ จึงขอความร่วมมือสำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นประชาสัมพันธ์เชิญชวนประชาชนและนักท่องเที่ยวสวมใส่เสื้อผ้าลายเอกลักษณ์เฉพาะถิ่นของแต่ละจังหวัดในช่วงเทศกาลสงกรานต์ รายละเอียดปรากฏตาม QR Code ที่แนบมาพร้อมนี้

กรมส่งเสริมการปกครองท้องถิ่น

 **31** มีนาคม 256๘

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

# โทร. ๐ ๒241 ๙000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน นางกรภัทร์ เอกกัณหา โทร. 09 2618 0372

ผอ.กง.ศน. .......................

นวช.กศ.ชพ. ....................

หน.ฝ.ศว. .........................

จนท. ...............................

ร่าง/พิมพ์ .........................